Rikunarita-ORG/Wikinium huggingface dataset:
# গণৰাজ্য

**গণৰাজ্য** (*republic*) শব্দটো লেটিনৰ *res publica* অৰ্থাৎ 'জনসাধাৰণৰ কথা' বা 'জনতাৰ কথা'ৰ পৰা উদ্ভৱ হৈছে। ই একপ্ৰকাৰ ৰাজ্যৰ ৰূপ, য'ত ৰাজনৈতিক ক্ষমতা জনতাৰ (বা জনতাৰ প্ৰতিনিধিৰ) হাতত থকা দেখা যায়—এই ক্ষেত্ৰত ইয়াক ৰাজতন্ত্ৰৰ বিপৰীত ধাৰণাক বুজোৱা হয়। সাধাৰণতে গণৰাজ্য বুলিলে এখন সাৰ্বভৌম ৰাজ্যক বা দেশক বুজোৱা হয়, যদিও কেতবোৰ উপ-ৰাষ্ট্ৰীয় এককো গণতান্ত্ৰিক চৰকাৰ ব্যৱস্থাৰে গঠিত হোৱাত ‘গণৰাজ্য’ ৰূপে অভিহিত কৰা হয়।

গণৰাজ্যত প্ৰতিনিধিত্ব নিৰ্বাচনৰ জৰিয়তে প্ৰদান কৰা হ’বও পাৰে বা নহ'বও পাৰে। ইতিহাসত বহুতো গণৰাজ্যত ব্যক্তিগত স্থান বা সামাজিক স্থিতিৰ ওপৰত আধাৰিত প্ৰতিনিধিত্ব দিয়া হৈছিল, আৰু নিৰ্বাচনৰ ভূমিকা সীমিত আছিল। এই পৰম্পৰা আজিও কিছু অংশত চলি আছে। ২০১৭ চনৰ তথ্য অনুসৰি, যিসকল দেশে *গণৰাজ্য* শব্দটো নিজৰ চৰকাৰী নামত ব্যৱহাৰ কৰে (যাৰ সংখ্যা ১৫৯তকৈ বেছি), তেওঁলোকৰ ভিতৰত বহুতোতে নিৰ্বাচন আৰু প্ৰতিনিধিত্ব দুয়োখনৰ অধিকাৰ সীমাবদ্ধ হৈ আছে।

"গণৰাজ্য" শব্দটো বেছিভাগে আধুনিক অৰ্থত ব্যৱহৃত হ’বলৈ ধৰিলে প্ৰাচীন ৰোমান গণৰাজ্যৰ সংবিধানৰ পৰিপ্ৰেক্ষিতত। এই সংবিধানটো ৫০৯ খ্ৰীষ্টপূৰ্বত ৰোমান ৰাজতন্ত্ৰৰ পতনৰ পৰা আৰম্ভ হৈছিল আৰু ২৭ খ্ৰীষ্টপূৰ্বত ৰোমান সাম্ৰাজ্যৰ প্ৰতিষ্ঠা পৰ্যন্ত চলি আছিল। এই সংবিধানত ৰোমান চেনেট (ধনৱান আৰিস্তোক্ৰাটসকলৰ পৰিষদ) প্ৰভাৱশালী আছিল; লগতে সকলো মুক্ত নাগৰিকৰ সমন্বয়ে গঠিত বহুতো ৰোমান সভা, যিবোৰে প্ৰজা মধ্যৰ পৰা কাৰ্যবাহী কৰ্তৃপক্ষ নিৰ্বাচন কৰাৰ লগতে আইন প্ৰস্তুত কৰাৰ ক্ষমতা ৰাখিছিল; আৰু বিভিন্ন পদাধিকাৰীৰ এক শৃংখল থাকিছিল, যিবোৰৰ ৰাজনৈতিক আৰু প্ৰশাসনিক ক্ষমতা ভিন ভিন আছিল।

## তথ্যসূত্ৰ
# খিলঞ্জীয়া লোক

অসমৰ খিলঞ্জীয়া জনগোষ্ঠী
**খিলঞ্জীয়া** (টাই-আহোম: 𑜁𑜢𑜤𑜰𑜫:𑜎า𑜃𑜫𑜊𑜣 *khér laan zi* ইংৰাজী: Indigenous peoples অন্যনাম: ভূমিপুত্ৰ, থলুৱা,থলগিৰি) হৈছে কোনো অঞ্চলৰ উপনিবেশিকৰণৰ পূৰ্বৰ পৰাই ঐতিহাসিক ধাৰাবাহিকতা, সুকীয়া সংস্কৃতি, ভাষা আৰু ব্যৱস্থা থকা জনগোষ্ঠী। **অসমৰ খিলঞ্জীয়া জনগোষ্ঠী** বুলি শিথিলভাৱে **১৮২৬ চনৰ** আগৰ পৰা অসমত বাস কৰা জনগোষ্ঠী সমূহক বুজোৱা হয়। আন কোনো লোক যিসকলে শেহতীয়াকৈ কোনো অঞ্চলত বসবাস, দখল বা উপনিবেশ স্থাপন কৰিছে তেওঁলোকক খিলঞ্জীয়া লোক বোলা নহয়। সাধাৰণতে কোনো গোটক খিলঞ্জীয়া হিচাপে বৰ্ণনা কৰা হয় যেতিয়া তেওঁলোকে পৰম্পৰাগত সংস্কৃতি বা আন কোনো প্ৰাৰম্ভিক সংস্কৃতিৰ সৈতে সম্পৰ্কিত দৃষ্টিভঙ্গিসমূহ মানি চলে। সকলো খিলঞ্জীয়া লোকেই এনে বৈশিষ্ট্য মানি নচলিবও পাৰে, কাৰণ বহুতো ক্ষেত্ৰত তেওঁলোক ঔপনিবেশিক সংস্কৃতি যেনে সাজপাৰ, ধৰ্ম বা ভাষা আঁকোৱালি ল'ব পাৰে। খিলঞ্জীয়া লোকসকলে কোনো নিৰ্দিষ্ট অঞ্চলত বাস কৰিব পাৰে বা এক বিশাল অঞ্চলজুৰি যাযাবৰ জীৱন-যাপন কৰিব পাৰে, কিন্তু তেওঁলোক সাধাৰণতে ঐতিহাসিকভাবে এক নিৰ্দিষ্ট অঞ্চলৰ সৈতে জড়িত বা নিৰ্ভৰশীল। খিলঞ্জীয়া সমাজসমূহ পৃথিৱীৰ প্ৰতিটো জলবায়ু অঞ্চল আৰু মহাদেশতে পোৱা যায়।

## ব্যুৎপত্তি

খিলঞ্জীয়া শব্দটো টাই-আহোম ভাষাৰ শব্দ *খি-লন-জি*ৰ পৰা আহিছে যাৰ অৰ্থ হৈছে পুৰণিকলীয়া। ইয়াক অসম ৰাজ্যৰ থলুৱা বাসিন্দা সকলক বুজাবলৈ ব্যবহাৰ কৰা হৈছিল। ইয়াৰ উপৰি ডফলা সকলক বুজাবলৈ *খি-লি-মি* শব্দ ব্যবহাৰ কৰা হৈছিল।

## সুৰক্ষা

খিলঞ্জীয়া লোকসকল সচৰাচৰ তেওঁলোকৰ সাৰ্বভৌমত্ব, অৰ্থনৈতিক সুস্থতা আৰু তেওঁলোকৰ সংস্কৃতি নিৰ্ভৰশীল সম্পদসমূহৰ প্ৰতি ভাবুকিৰ সন্মুখীন হয়। সেয়েহে আন্তঃৰাষ্ট্ৰীয় সংস্থাসমূহ যেনে ৰাষ্ট্ৰসংঘ, আন্তঃৰাষ্ট্ৰীয় শ্ৰম সংস্থা, বিশ্ব বেংক আদিয়ে তেওঁলোকৰ বাবে আন্তঃৰাষ্ট্ৰীয় আইনৰ দ্বাৰা ৰাজনৈতিক অধিকাৰ নিৰ্ধাৰণ কৰিছে। ২০০৭ চনত ৰাষ্ট্ৰসংঘই ইয়াৰ সদস্য ৰাষ্ট্ৰসমূহৰ ৰাষ্ট্ৰীয় নীতি পৰিচালনাৰ বাবে "খিলঞ্জীয়া লোকৰ অধিকাৰৰ ঘোষণাপত্ৰ" (Declaration on the Rights of Indigenous Peoples; UNDRIP) জাৰি কৰে য'ত খিলঞ্জীয়া লোকৰ সংস্কৃতি, পৰিচয়, ভাষা আৰু কৰ্মসংস্থান, স্বাস্থ্য, শিক্ষা আৰু প্ৰাকৃতিক সম্পদৰ প্ৰতি অধিকাৰ কথা উল্লেখ কৰা হয়। এক সমীক্ষা অনুসৰি খিলঞ্জীয়া লোকৰ মুঠ জনসংখ্যা ২২ৰ পৰা ৩৫ কোটি বুলি অনুমান কৰা হৈছে।

বিশ্বৰ খিলঞ্জীয়া লোকৰ আন্তঃৰাষ্ট্ৰীয় দিৱস প্ৰতিবছৰৰ ৯ আগষ্টত পালন কৰা হয়।

## তথ্য সংগ্ৰহ

## উৎস প্ৰসংগ

* Biswas, Debajyoti (2020). "The impasse of Khilonjia identity in Assam". *Corvinus Journal of Sociology and Social Policy* (Corvinus University of Budapest) খণ্ড **11** (1): 181–185. doi:10.14267/cjssp.2020.1.10. ISSN 2062-087X.
# ৰাডাৰ

অলটেয়াৰ (ALTAIR) নামেৰে পৰিচিত দীৰ্ঘ পৰিসৰৰ ৰাডাৰ এন্টেনা।
**ৰাডাৰ** (ইংৰাজী: Radar) হৈছে Radio Detection and Rangingৰ সংক্ষিপ্ত ৰূপ । ৰেডিঅ’ তৰংগৰ সহায়ত কোনো বস্তু ধৰা পেলোৱা আৰু তাৰ অৱস্থান নিৰ্ণয় কৰা পদ্ধতিকে ৰাডাৰ বোলা হয় । এই পদ্ধতিত কেইবাশ কিল’ৱাট ক্ষমতাৰ বিদ্যুৎ চুম্বকীয় পাল্স খন্তেকৰ বাবে লক্ষ্য বস্তুৰ পিনে এৰি দি বস্তুটোৰ পৰা প্ৰতিফলিত হৈ অহা পাল্স গ্ৰাহক যন্ত্ৰত ধৰা পেলোৱা হয় আৰু অছিল’স্ক’পৰ সহায়ত সময়ান্তৰ নিৰ্ধাৰণ কৰি বস্তুটোৰ অৱস্থান উলিওৱা হয় ।
# হাফু

*হাফু* (هف, *আধা*; ইংৰাজী: Hafu) হৈছে জাপানত জন্মগ্ৰহণ কৰা সেইজন ব্যক্তি যাৰ বংশধৰসকলৰ আধা এছিয়ান আৰু আধা অ-এছিয়ান বা এছিয়ান নহয়। সাধাৰণতে মিশ্ৰিত জাতিৰ পূৰ্বপুৰুষ থকা যিকোনো লোকৰ বৰ্ণনা কৰিবলৈও এই শব্দটো ব্যৱহাৰ কৰিব পাৰি। জাপানত যিসকল ব্যক্তিৰ পিতৃ-মাতৃৰ এজন অ-এছীয় বা এছিয়ান নহয়, তেওঁলোকক *হাফু* জাপানী বুলি কোৱা হয় আৰু তেওঁলোকে প্ৰায়ে সম্পূৰ্ণ এছিয়ান বংশৰ জাপানী নাগৰিকৰপৰা পক্ষপাতিত্ব আৰু বৈষম্যৰ সন্মুখীন হয়। হাফু ব্যক্তিসকলক জাপানী আৰু বিদেশী সংবাদ মাধ্যমে সুন্দৰকৈ সামৰি লৈছে আৰু ২০১০ চনৰ জাপানৰ স্বাস্থ্য, শ্ৰম আৰু কল্যাণ মন্ত্ৰ্যালয়ৰ তথ্য অনুসৰি, জাপানত জন্ম হোৱা ৩০ জন শিশুৰ ভিতৰত এজন শিশু অন্তঃবৰ্ণৰ দম্পতীৰ ঘৰত জন্ম হয়, য’ত এজন অভিভাৱক অ-এছিয়ান অৰ্থাৎ জাপানৰ প্ৰতি ত্ৰিশজন নাগৰিকৰ এজন হাফু।

## জাপানী ভাষাত

* ডাবুৰু (ইংৰাজী: Daburu) হৈছে হাফুৰ এটা বিকল্প যি এটাৰ পৰিৱৰ্তে দুটা সংস্কৃতিৰ ইতিবাচক অৰ্থৰ ওপৰত গুৰুত্ব আৰোপ কৰে।
* কনকেটচুজি (ইংৰাজী:  Konketsuji) হৈছে এজন জাপানী ব্যক্তি যাৰ পিতৃ-মাতৃ এজন অ-জাপানী। ইয়াক শ্লেষ ৰূপে বা অপমানসূচক শব্দ হিচাপে গণ্য কৰা হয়।

## ইতিহাস

### প্ৰাগৈতিহাসিকৰপৰা সামন্তবাদী জাপানলৈ

হাফুৱে এজন ব্যক্তিক বুজায় যাৰ এগৰাকী পৰম্পৰাগত জাপানী পিতৃ বা মাতৃ আৰু এগৰাকী অপৰম্পৰাগত জাপানী পিতৃ বা মাতৃ আছে। জাতিগত বা পৰম্পৰাগত জাপানী শব্দটোৱে জাপান দ্বীপপুঞ্জৰ থলুৱা জাপানী লোকসকলক বুজায়।

## তথ্যসূত্ৰ
# বেহেলা

বেহেলা|  এটা আদৰ্শ আধুনিক বেহেলাৰ সন্মুখৰ ভাগ আৰু পাৰ্শ ভাগ |
| পংক্তি |
| আন নাম | ফিদল (জাৰ্মান) *ভায়লিন* বা *গেইজ* (তুৰ্কী)  *কেমান* (ফ্ৰেঞ্চ)  *ভায়লিন* (ইটালিয়ান)  *ভায়লিন'*  |
| Hornbostel–Sachs classification | ৩২১.৩২২-৭১ (এটি যৌগিক কৰ্ডফোন দ্বাৰা মাপা (নম সংগীত)) |
| বিকাশ | প্ৰাৰম্ভিক ১৬শ শতিকা |
| পৰিবেশনৰ সীমা |
|  |
| আনুষঙ্গিক বাদ্য |
| * **ভায়লিন পৰিয়াল** (বেহেলাজাতীয় বীণাবিশেষ, বাদ্যযন্ত্ৰবিশেষ)
* বীণা পৰিয়াল (অন্তৰ্ভূক্ত দ্বৈত খাদ)

 |

**বেহেলা** (ইংৰাজী: Violin) একপ্ৰকাৰৰ বাদ্যযন্ত্ৰ। ধনুক তন্তুৰ সম্মিলনেৰে বেহেলাত সুৰ সৃষ্টি কৰা হয়। সাধাৰণতে বেহেলা চাৰি বাদ্য-যন্ত্ৰৰ গুণা বা নিখুঁত টিউনৰ বাবে পাঁচ বাদ্য-যন্ত্ৰৰ গুণা থাকে। ই ক্ষুদ্ৰতম, বাদ্য-যন্ত্ৰৰ গুণাযুক্ত বেহেলা পৰিয়াল, যি বেহেলাজাতীয় বীণাবিশেষ, বাদ্যযন্ত্ৰবিশেষ, আৰু দ্বৈত খাদ অন্তৰ্ভূক্ত সৰ্বোচ্চ আৰু তীক্ষ্ণ স্বৰবিশিষ্ট সদস্য। বেহেলা প্ৰায় সকলোধৰণৰ সংগীতৰ লগত ব্যৱহৃত হয়।

## ইতিহাস

বেহেলাৰ ইতিহাস সম্পৰ্কে বিভিন্ন জনে বিভিন্ন অভিমত প্ৰকাশ কৰা দেখা যায়। সংক্ষেপত কেইটামান অভিমত উল্লেখ কৰা হ’ল-

* ভাৰতীয় (হিন্দু) বিশ্বাসৰ মতে, লংকাপতি ৰাৱণ কৰ্তৃক এক তাঁৰ বিশিষ্ট "ৰাৱণ স্ত্ৰম" নামৰে এটি বাদ্যযন্ত্ৰ সৃষ্টি হয়। পিছত একাদশ শতিকাৰ শেষৰ ফালে পাৰস্য, আৰৱ আৰু স্পেইন হৈ ইউৰোপ পায় গৈ বৰ্তমান প্ৰচলিত নাম "বেহেলা" হৈছে।
* পাশ্চাত্যৰ বিদ্বানসকলৰ মতে, ৪০০ বছৰ পূৰ্বে ইউৰোপত ভইল(Voil) নামৰ একপ্ৰকাৰ বাদ্যযন্ত্ৰ আৱিষ্কাৰ কৰা হয়। পিছত এই যন্ত্ৰৰ আকাৰত বৰ্তমান "বেহেলা" তৈয়াৰ কৰা হয়।
* অন্য এক মতবাদ মতে, ১৫৬৩ চনত ভেনিচ নগৰৰ এজন গ্ৰামীণ লোক, লিনাবলিয়ে "টেনৰ ভায়লিন" নামেৰে এক বাদ্যযন্ত্ৰ প্ৰচলন কৰে। তাৰপিছত, ইটালীৰ কোনো এজন নাম নজনা বিদ্বানে ইয়াৰ উন্নতি সাধন কৰি বেহেলাৰ আধুনিক ৰূপ দিয়ে।

বেহেলা
# টি-বেগ

তিনিটা চাহৰ বেগ
টি-বেগৰ পৰা তৈয়াৰ কৰা একাপ চাহ
**টি-বেগ** বা **যৌগিক চাহৰ বেগ** (ইংৰাজী: Tea bag) হৈছে চাহৰ পাত বা আন বনৌষধিৰ পাত থকা সৰু, ছিদ্ৰযুক্ত, বন্ধ বেগ বা পেকেট, যিটো পানীত ডুবাই ঠেক কৰি ইনফিউজন কৰা হয়। প্ৰথমে কেৱল চাহৰ (*Camellia sinensis*) বাবে ব্যৱহাৰ কৰা হৈছিল যদিও বৰ্তমান ইয়াক অন্যান্য টিছান (বনৌষধি চাহ)ৰ সৈতেও তৈয়াৰ কৰা হয়।

চাহৰ বেগ সাধাৰণতে ফিল্টাৰ পেপাৰ বা খাদ্য গ্ৰেডৰ প্লাষ্টিক, ৰেচম বা কপাহৰে তৈয়াৰ কৰা হয়। এনেকুৱা চাহৰ বেগে চাহ ইনফিউজাৰৰ দৰেই কাম কৰে। কোনো নিষ্কাষণ বাকী নথকাকৈ একোটা চাহৰ বেগ একাধিকবাৰ ব্যৱহাৰ কৰিব পাৰি। কিছুমান চাহৰ বেগত ওপৰত কাগজৰ লেবেল থকা ডোঙাৰ টুকুৰা এটা সংলগ্ন থাকে যিয়ে বেগটো আঁতৰোৱাত সহায় কৰে, লগতে ইয়াত চাহৰ ব্ৰেণ্ড বা বিভিন্ন ধৰণৰ প্ৰদৰ্শন অন্তৰ্ভুক্ত থাকে।

## তথ্যসূত্ৰ
# থিম্ফু

**থিম্ফু** (/(/tɪmˈpuː/; Dzongkha: ཐིམ་ཕུ [tʰimpʰu]; পূৰ্বতে **থিম্বু** ) ভূটান ৰাজ্যৰ সৰ্ববৃহৎ চহৰ আৰু ৰাজধানী। ই দেশখনৰ মধ্য ভাগৰ পশ্চিম ফালে অৱস্থিত আৰু এই অঞ্চলৰ চাৰিওকাষে আছে ভূটানৰ অন্যতম ঝংখাগ থিম্ফু জিলা। ১৯৫৫ত থিম্ফুক প্ৰাচীন ৰাজধানী পুনাখাৰ পৰিৱৰ্তে ৰাজধানী ঘোষণা কৰা হ'ল আৰু ১৯৬১ত ৰজা ৩য় ড্ৰুক গ্যাল্প' জিগ্মে ডৰ্জি ৱাংচুকে থিম্ফুক ভূটান ৰাজ্যৰ ৰাজধানী ঘোষণা কৰিলে।

ভূটানত ৱাং চু বা থিম্ফু চু নামেৰে জনাজাত ৰাইডাক নদীৰ দ্বাৰে সৃষ্ট উপত্যকাৰ পশ্চিম দিশে অৱস্থিত থিম্ফু উত্তৰ-দক্ষিণকৈ বিস্তৃত। ই বিশ্বৰ ৩য় উচ্চতম ৰাজধানী আৰু ২২৪৮ মিটাৰৰপৰা ২৬৪৮ মিটাৰ ওখ। ৰাজধানী চহৰসমূহৰ বাবে অস্বাভাৱিকভাৱে, থিম্ফুত কোনো বিমান বন্দৰ নাই, ই পাৰ' বিমান বন্দৰৰ ওপৰত নিৰ্ভৰশীল, যি প্ৰায় ৫৪ কিলোমিটাৰ দূৰত অৱস্থিত।

ৰাজনৈতিক আৰু অৰ্থনৈতিক কেন্দ্ৰ হিচাপে থিম্ফু কৃষি সম্বন্ধীয় আৰু পশু পালন সম্বন্ধীয় সামগ্ৰীৰে ভৰপূৰ আৰু ই দেশ খনৰ মুথ ৰাষ্ট্ৰীয় উৎপাদনৰ ৪৫% যোগান ধৰে। যদিও পৰ্যতনে অৰ্থনীতিত এক গুৰুত্বপূৰ্ণ ভূমিকা পালন কৰে, পৰ্যতনৰ ক্ষেত্ৰত কিছু বাধা আৰোপ কৰা হৈছে যাতে পৰম্পৰা, বিকাশ আৰু আধুনিকীকৰণৰ ভাৰসম্য ৰক্ষা হয়। থিম্ফুতেই প্ৰায় গুৰুত্বপূৰ্ণ ৰাজনৈতিক স্থান সমূহ অৱস্থিত যেনে নতুনকৈ গঠিত সংসদীয় গণতন্ত্ৰৰ ৰাষ্ট্ৰীয় এচেম্ব্লি আৰু ৰজাৰ বাসভৱন ডেচেঞ্চলিং ৰাজপ্ৰসাত। মেট্ৰপলিচ আৰু ৰাজধানী চহৰ হোৱাৰ বাবে অঞ্চলটোৰ ভাঙুনশীল অৰ্থনীতি ৰক্ষাৰ বাবে "থিম্ফু ষ্ট্ৰাক্সাৰ প্লেন" গঠন কৰা হৈছে। এই ঠাইৰ বিকাশত বিশ্ব বেংক আৰু এছীয় বিকাশ বেংকে সহায় কৰে।

ভূটানৰ সংস্কৃতি থিম্ফুৱে সাহিত্য, ধৰ্ম, ৰীতি-নীতি, সাজ্সজ্জা, পিন্ধন, সংগীত আদিত প্ৰতিফলিত। চেংচু উৎসৱত টাচিঞ্চ' জঙত প্ৰদৰ্শিত চাম নৃত্য চেপ্টেম্বৰ/অক্টোবৰত ৪ দিনৰ বাবে পালিত এক গুৰুত্বপূৰ্ণ উৎসৱ আৰু পালিত সংস্কৃতি।

## সাধাৰণ তথ্য

ভূটানৰ লোক
৩১ মে' ২০০৫ৰ লোকপিয়ল অনুযায়ী চহৰখনত ৭৯১৮৫ জনে বাস কৰে, প্ৰতি বৰ্গ কিলোমিটাৰত ৩০২৯জনৰ বসতিৰে। এই চহৰৰ মাটিকালি ১৮৪৩ কিলোমিটাৰত বিসতৃত, ২০১০ত জিলাখনৰ বাবে প্ৰকাশিত লগৰ সংখ্যা ১০৪২০০। ২০১১ত চহৰখনৰ জনসংখ্যা আছিল প্ৰায় ৯১০০০।

## অৰ্থনীতি

থিম্ফুৰ এখন দোকানৰ ভিতৰৰ দৃশ্য
চহৰখনৰ কৃষি আৰু পশুপালনে ভূটানৰ মুঠ ৰাষ্ট্ৰীয় উৎপাদনলৈ ৪৫% অৱদান আগবঢ়াই। বিদ্যুৎ সৃষ্টিৰ বাবে জলবিদ্যুৎ প্ৰকল্প স্থাপনেও অৰ্থনীতিক ত্বৰান্বিত কৰিছে। পৰ্যতনে অৰ্থনীতিলৈ বিশেষ প্ৰভাৱ আনিছে যদিও ই বিকাশ আৰু আধুনিকীকৰণৰ মাজৰ ভাৰসাম্য ৰক্ষাৰ বাবে বাধিত। ভাৰত মুখ্য বাণিজ্য সহযোগী। উৎপাদিত ৯০% বিদ্যুৎ ভাৰতলৈ ৰপ্তানি কৰা হয়, আৰু ৭০%হে পিচে ভাৰতৰ পৰা আমদানি কৰা হয়। ভূটানৰ অৰ্থনীতি প্ৰায় সম্পূৰ্ণ ৰূপে ভাৰতৰ অৰ্থনৈতিক আৰু আন আন সহায়ৰ ওপৰত আশ্ৰিত। ভূটানৰ মুদ্ৰা ঙুল্ট্ৰুমৰ মূল্যও ভাৰতীয় টকাৰ সৈতে সমান ৰখা হৈছে। চহৰ হ'লেও, ওচৰৰ থিম্ফু জিলাৰ অঞ্চলত  কৃষি মূল্য অধিক। ৰাজপ্ৰসাতৰ চাৰিওফালেও কৃষি ভূমি দেখা যায়। মুখ্যভাৱে ধান, মাকৈ আৰু ঘেঁহু খেতি কৰা হয়।

থিম্ফুৰ স্থানীয় বজাৰ
## তথ্যসূত্ৰ